b'\n_START_ARTICLE_\nJutsu\n_START_SECTION_\nGenjutsu\n_START_PARAGRAPH_\nGenjutsu, som betyr \xc2\xabIllusjonskunst\xc2\xbb p\xc3\xa5virker ikke mennesker fysisk, slik som Ninjutsu, men p\xc3\xa5virker dem psykisk. De kan gj\xc3\xb8re alt fra \xc3\xa5 f\xc3\xa5 dem til \xc3\xa5 bryte sammen i hikstende gr\xc3\xa5t, beg\xc3\xa5 selvmord, og stivne av innbildt skrekk. Genjutsu kan avbrytes p\xc3\xa5 mange m\xc3\xa5ter. Blir den som er utsatt for Genjutsu eller den som bruker den skadet mens det p\xc3\xa5g\xc3\xa5r, avbrytes Genjutsuen. Den som er utsatt for Genjutsu kan ogs\xc3\xa5 stoppe Chakraen sin for en liten stund, for s\xc3\xa5 \xc3\xa5 konsentrere den i hodet for \xc3\xa5 avbryte Genjutsuen. Ellers kan en annen utenfor Genjutsuen desarmere Genjutsuen for den som er fanget i den.\n_START_SECTION_\nTaijutsu\n_START_PARAGRAPH_\nTaijutsu er kampsport og deles i tre grupper Goken, Juuken og Suiken. Til Goken trenger man bare smidighet og styrke. Goken betyr \xc2\xabDen rasende knyttneve\xc2\xbb. Men i noen tilfeller kan man konsentrere Chakraen sin forskjellige steder, f. eks. Sakura konsentrerer Chakraen sin i nevene og f\xc3\xa5r dermed mer kraft i slagene sine. I andre tilfeller kan man konsentrere Chakraen sin i f\xc3\xb8ttene for \xc3\xa5 bevege seg raskere. Hyuga-klanen kan konsentrere Chakraen sin i h\xc3\xa5ndflatene, og n\xc3\xa5r slagene treffer, tvinger de Chakraen sin inn i motstanderens kropp hvor den gj\xc3\xb8r stor skade p\xc3\xa5 motstanderens Keirakukei som er Chakra-sirkulasjonssystemet. Denne formen for Taijutsu kalles Juuken, som betyr \xc2\xabDen milde knyttneve\xc2\xbb.\n_START_SECTION_\nKekkei genkai\n_START_PARAGRAPH_\nKekkei genkai (\xc2\xabblodslinje-grense\xc2\xbb) er evner som blir arvet genetisk i spesifikke klaner. De fleste av disse klanene har utviklet spesielle teknikker som er avhengige av og baserer seg p\xc3\xa5 disse genetiske evnene, ettersom dette gir dem en fordel i kamp som ikke kan l\xc3\xa6res eller kopieres av motstanderne. Kekkei genkai som Uchiha-klanens Sharingan og Hyuga-klanens Byakugan, som virker via brukerens \xc3\xb8yne, kalles \xc2\xab\xc3\xb8yeteknikker\xc2\xbb, eller Dojutsu. Andre kekkei genkai, som Mokuton, baserer seg p\xc3\xa5 samtidig kombinering av to separate chakra-elementer for \xc3\xa5 skape et helt nytt et.\n_START_SECTION_\nDojutsu\n_START_PARAGRAPH_\nDojutsu er \xc3\xb8yeteknikker som Sharingan, Byakugan og Mangekyou Sharingan. Sharingan har tre rangeringer: Niv\xc3\xa5 1, niv\xc3\xa5 2 og niv\xc3\xa5 3. I f\xc3\xb8rste niv\xc3\xa5 kan Sharingan gjette motstanderens bevegelser f\xc3\xb8r han/hun beveger seg. Niv\xc3\xa5 2 Sharingan kan ogs\xc3\xa5 gjette motstanderens bevegelser f\xc3\xb8r han/hun gj\xc3\xb8r dem, men kan ogs\xc3\xa5 kopiere og bruke en teknikk man har sett en annen bruke. Niv\xc3\xa5 3 Sharingan kan gjette motstanderens bevegelser, kopiere teknikker og se motstanderen man fokuserer p\xc3\xa5 som om han/hun beveger seg i sakte film. Sharingan utvikler seg etter hvert som man bruker det, og er Uchiha-klanens Kekkei genkai._NEWLINE_Byakugan kan se gjennom motstanderen, se motstanderens Keirakukei og et ekstremt sterkt Byakugan kan se motstanderens Tankesu-punktene som leder Chakraen gjennom kroppen. Byakugan er Hyuga-klanens Kekkei-genkai._NEWLINE_Mangekyo Sharingan er en form for Sharingan som kan f\xc3\xa5s gjennom at en Sharingan-bruker dreper sin beste venn. Mangekyo Sharingan kan brukes til \xc3\xa5 lage en alternativ dimensjon hvor et sekund kan f\xc3\xb8les som et \xc3\xa5r, og brukes som omtrent en torturmetode hvor alle som ser inn i Mangekyou Sharingan blir fanget i denne dimensjonen. Men, Mangekyo Sharingan er veldig risikabelt, bruker mye Chakra og brukeren risikerer \xc3\xa5 \xc3\xb8delegge \xc3\xb8ynene sine.'